text: उन्होंने बताया कि वीएलई के अलावा किसान अपने स्तर पर खुद इंटरनेट के माध्यम से ईदिशा डॉट जीओवी डॉट इन पर इस पोर्टल को खोलकर भी अपनी फसलों का ब्यौरा ऑनलाइन दर्ज करवा सकता है. इस पोर्टल पर आने वाली सूचनाओं को कृषि एवं किसान कल्याण विभाग के साथ सांझा किया जाएगा. किसानों की ओर से अपलोड की जाने वाली सूचना किसी अन्य कानूनी क्लेम में प्रयोग नहीं की जा सकेगी. इसके अलावा जमाबंदी संबंधी डाटा भी पटवारियों की ओर से सांझा किया जाएगा. इससे किसानों की फसलों की खरीद प्रक्रिया आसान हो जाएगी. उन्होंने बताया कि वीएलई को इस योजना की जानकारी और प्रशिक्षण देने के लिए विशेष कार्यशालाएं आयोजित की जा रही हैं.